Den Vest-Sjællandske Avis, 1819-06-12
Den Engelske Regiering opbyder alt for at udføre sin store Plan at trænge saa langt frem mod Nordpolen, som det er mueligt; den har ikke allene ladet de kostbareste Jnstrumenter bringe ombord paa de afseilede Skibe men; den har tillige ladet Lieutenant Franklyn, som i Fior commanderede Skibet Trent, hvilket var med paa Reisen til Polen, afseile med et af Hudsons-Compagniets Skibe, for at undersøge Landene Norden for Hudsons Bugten, og for at trænge frem til KobbermineFloden, som udgyder sig i Jishavet Norden for Amerika, og som Hearne opdagede i 1770. Fem Europæere, hvoriblandt en Chirurg, skulle giøre ham Selskab, og de ville fra hiin Flod af begive sig længere bort, og fortsætte Reisen derhen hvor de efter Omstændighederne kunne finde det passende, Det vil nu komme an paa, om denne Sommers udmærkede Heede ogsaa udbreder sig over Polar Landene; man kunde tvivle derom naar man læser fra Stokholm, hvilken Hilsen af Vinteren de have der havt den 26de Mai, efter et smukt og varmt Veir i tre Uger faldt der paa denne Dag Snee i 7 Timer, og om Natten derpaa blev det en saa stærk Frost, at Jorden, Træer og Tage vare bedækkede med en tyk Riim; man var meget bange, for Sæden. Derimod lader det til, som at Varmen og Tørken er herskende over hele Europa; thi man klager ogsaa over den i Schveits, og man skriver fra Hannover, at naar undtages nogen ubetydelig Regndrys, saa har man der og i Omegnen næsten ikke havt Regn i to Maaneder; derimod har et Skyebrud anrettet store Ødelæggelser i det Hannoverske Amt Fallingbostel; Hagelen styrtede ned over 7 Landsbyer, og Sæden er bleven ødelagt paa mange Agre. – Den underjordiske Jld er temmelig roelig, siden den Overjordiske har begyndt saa stærkt at lade sig fornemme; og om Jordskielv har man blot hørt at tale fra Grændsen imellem Rusland og China, hvor en Rystelse blev sporet i Grændsestaden Kiatcha den 17de Marts, men et overjordisk Jldphoenomen blev seet i Aberden i Skottland den 5te Mai om Middagen: En Jld kugle med en kort Hale foer ned imod Jorden, og efterat man havde seet det i en Tid af 5 Minuter, sprang den med en heftig Allarm, og en stærk Røgudbredede sig i Luften, som efterhaanden blev til en lille hvid Skye. Det samme Phoenomen blev seet paa flere Steder, (et Beviis paa at det var høit oppe i Luften), og Allarmen var saa stor, at Qvæget blev skye paa Marken. Solen var klar og Atmosphæren frie for Skyer, (Efter den berømte Physiker Chladnis Meening har dette Slags Meteorer ikke heller noget dermed at bestille, og Jld kuglerne skulle ikke være andet end smaae planteriske Masser, som svæve i Himmelrummet, men som ved at komme Jorden for nær tiltrækkes af den, styrte ned paa den med voxende Fart, derved antændes og springe i Stykker).Er den gamle Vesuv nu ogsaa roelig, eller modererer den i det mindste Udbruddene af sin Fortørnelse ved det høie Besøg, som den nu nyder, saa mindes dog Keiseren og Keiserinden af Østerrig om hvor farlig en Naboe den kan være, ved at besøge den underjordiske Stad Pompeii, som den bedækkede med sin Aske for 1740 Aar siden; man udgravede et privat Huus i deres Overværelse fandt i det to Skeletter af Mennesker, og i et andet Værelse nogle Vaser, noget Huusgeraad og en Trefod.